Блогът Активна среда е некомерсиален проект, създаден с цел да насърчава гражданската активност. Публикуват се текстове, които разясняват същността, целите и задачите на активното общество, материали за личностно развитие и добри практики от други държави.\nВключи се в мисията като напишеш твой текст - разказ за доброволческа акция, статия на тема личностно развитие или гражданско общество. Изрази свое впечатление или гледна точка, като спазваш следните базови изисквания:\nТекстът трябва да разкрива добри практики или възгледи за поне една от тематичните области.\nТрябва да е не по-къс от 100 думи.\nТрябва да е с изяснени авторски права (виж пример тук)\nПрепоръчително е също текстът да обосновава ползата от активно гражданско общество и да посочва добри примери в това отношение (включително лични, при наличие на такива). Разрешават се и текстове, популяризиращи граждански или обществени кампании и инициативи.\n"Активна среда" е проект на Благовест Цветанов.\nЗащото твоята история, споделен опит или полезна информация ще вдъхнови други да бъдат активни участници в гражданско общество.\nДа умееш да се изразяваш ясно, стегнато и грамотно в писмен текст.\nНатисни зеления бутон "Ще участвам", за да видиш адреса, на който да изпратиш твоя текст.\nБлаговест Цветанов ( Благовест Цветанов )\n28 Декември 2015, 16:12\nЖюстин, мейлът, на който се изпращат текстове, е [email protected]\n28 Декември 2015, 15:12\nПривет, Жюстин, информацията излиза тук над снимката и пристига автоматично на мейла, с който сте регистрирана. Ако при вас я няма на тези две места, дайте знак!\n28 Декември 2015, 11:12\nНа кой мейл да изпратя текста си?\n17 Юли 2015, 14:07\n@Миряна Машева Не, мисията е дългосрочна.\n17 Юли 2015, 10:07\nЗдравейте! Има ли срок за предаване на материалите?\n22 Декември 2018, 06:12\n“ Винаги има шанс “ Кръстих разказа, който написах “ Винаги има шанс “. От 7 години са занимавам с доброволчество активно и пасивно. Днешните времена и в държава ,която живеем в нашата родина България с демократични и европейски правила ,съм се нагледал на добри примери и лоши примери от живота. Относно доброволчество,личностно развитие и гражданско общество Ви пиша точно това. Като човек,човешко същество, демократично и с европейско зачитане на правилата,нормите и ценностите винаги съм бил такъв и ще продължа да съм такъв,защото никой не може да те накара да бъдеш друг. За това споменах добри и лоши примери ,защото много хора са ставали жертва по различни поводи и ситуации за да не бъдат това ,което са и са искали много пъти да станат.Продължавали са да се борят за своя мечта или цел в живота.Някой не са успявали поради много причини или независещи от тях обстоятелства ,но са заслужавали .Част от тези хора продължават да се борят за това . Споменах думата дискриминация ,защото имало много примери за дискриминация относно българи спрямо българи, етноси спрямо българи или смесена дискриминация от различна националност. Или това, което давам като частичен пример човек или хора който имат възможност , талант и способности да го направят. Имат много причини да не се случи това. Относно личностно развитие тук наблягам на хора ,който пречат и взимат на готово от хора или човек ,който също може да е доминант или да бъдат това което са или е. Думата доминант или човек ,който с своят талант или възможност да не разрешава,търси начини да се случи това или не е успял да направи това поради много факти ,който не позволяват. Знам,че в живота всеки заслужава да му се даде първи ,втори или последен трети шанс да го направи или не го е направил или направил. Също така знам от личен опит и от живота ,че не на всеки каца малката птица наречена късмет или шанс. Но не спира да мечтае или просто си остава нереализирана мечта или цел.Казвам това, защото имало и смъртни случай за елементарните права или ,че всеки може да има това или възможност да я реализира нещо в живота но няма резултат. Повечето случай в част от това ,което споменах ,като примери е алчността ,злобата,лицемерието и егойзма да пречиш на някой или някоя. “ Винаги има шанс “ – не се отказвай бори се за това което искаш от живота или своята мечта.\n08 Октомври 2018, 10:10\nМисията пасва на всеки, който би искал да разкаже както за себе си така и за страхотни теми като себе утвърждаване, гражданско общество и доброволчество. Аз избрах да пиша за това какво е да бъдеш добър! Мисията дава голямо поле за изява. Браво за идеята и благодаря за шанса да напиша нещо истинско.\nРадвам се, че текстът ми е публикуван. Развълнувана съм и благодаря за подкрепата. Призовавам всеки, който желае да се включи в мисията. Вдъхновете се от заобикалящия ви свят и давайте! Успех!\n" Доброволчеството , личностното развитие и гражданското общество са като едно цяло, взаимодействат си, като кръговрат! Обхващат почти еднакви теми, свързани с полезните цели, самоинициативата, формирането и изграждането на ценности у личността, мотивацията и развитието на комуникацията. За да бъдеш доброволец трябва да имаш сърце-истинско! Трябва да притежаваш силна воля и да правиш безвъзмездно добро на някого. Но всъщност възмездие винаги има, защото се чувстваш удовлетворен и полезен, независимо дали доброто дело е извършено дали е за малки и големи, за растения или животни. Личностното развитие си самият ТИ! Това е твоят собствен избор, пътя, по който ще поемеш, препятствия, с които ще се сблъскаш, сълзите и усмивките, до които ще се докоснеш и ще отминат с някой друг. И не на последно място, ние сме част от гражданското общество, можем да помагаме със съвети, интересни идеи и е прекрасно да съществуват подобни институции, където хората се подкрепят и гласът им може да бъде чут. Като пример не пиша нищо конкретно и не защото не съществуват добри хора, а защото във всеки ден и във всеки час, ако се вгледаш добре наоколо... Знаеш ли какво? Виждаш как някой храни бездомно куче, друг помага на ученици и възрастни хора да пресичат, трети пък са помъкнали цял чувал с дрехи и играчки за хора, които имат нужда. Дори не мога да пиша много, защото всичко, за което мисля и говоря по темата, се чува, вижда и възприема като емоция, като чувство и то може само да се изпита!" Ето това е моят текст. Надявам се да бъде нещо вдъхновяващо за някого! Успех!\n10 Август 2017, 09:08\nДа се включиш в тази мисия или някоя следваща от блога често не ни струва нещо значително, а носи толкова много светлина и топлина. Радвам се, че имам възможност да участвам. Мисията, която подкрепих за мен лично беше много приятна. Организаторите и общуването с тях е много коректно, бързо и точно. Препоръчвам участие в този проект на всеки, който го чувства като възможен за него. Успех!\nМного се радвам, че намерих този блог. Тъкмо бях участвала в една друга доброволческа мисия и имах импулс да споделя с повече непознати хора за тази инициатива - "Бургас рециклира". Импулсът ми се превърна в материала "По боклука им ще ги познаете". Приятно четене!\n11 Април 2017, 10:04\nКойто и да попитате в Монтана ще ви потвърди - Кирил Маринов е човекът с добро сърце. През 2011г. неговия благороден жест е автобус за 80 000 лева за футболния клуб от Монтана. Само за 2016- та година е дарил 107 000 лева. С негова помощ бе изграден изкуствения терен на футболното игрище в парк “Огоста” на стойност 500 000лв, където тренират 12 възрастови групи от футболните таланти. Безбройни са даренията и за социалния дом за стари хора в село Горна Вереница, за дневния център за деца и младежи с физически увреждани и децата от родното му село Винище. През 2007г. е открита часовникова кула в с. Винище, отново с полезното съдействие на Кирил Маринов средства дава и за църквата в село Винище, както и за обновяване на паметника на загиналите от родното му село.\n14 Януари 2017, 09:01\nМного коректно и добро отношение бих участвала отново с най голямо удоволствие.По обрaзовaние съм политолог. Борих се зa животa си 8 години, и видях, че > когaто си нaй-зле, > хорaтa искaт дa те унищожат.След тaзи голямa трaгедия реших дa посветя > животa си нa блaготворителни кaузи.Учaствaм в много групи в интернет,в които > помaгaме нa рaзлични хорa,в > Монтaнa посещaвaм домове зa децa и възрaстни хорa. Доброволец съм в Тaйм > херос и БЧК- гр.Монтaнa. Aпелът > ми към хорaтa е, незaвисимо през кaкво стрaдaние и мъкa сa преминaли, дa > нaмерят сили дa продължат и дa променят сaмите себе си.Помагаме и на ромско > семейство със пет деца и болна майка. > > Със ромското семейство се познаваме от една година .Те са много сплотени и > задружни, но бедни и живеят в голяма мизерия, а жената е много болна. > Помагали сме с храна и организирах голяма акция за тях, събраха се много > дрехи, храна, пералня, хладилник и средства и тя направи изследвания. Сега > организирах втора акция и ще се помогне на децата с учебни пособия и всичко > за училището. Мечтата им е да имат печка за зимата, мебели, храна и > компютър. Най голямото желание на таткото е да се излекува жена си, тя е > много зле и трябва спешно да се оперира б > елият дроб, той гние в нея и е зле много. Хората са добри и човечни, но > живеят в много лоши условия и бедност. > Посветила съм живота си на добри дела и каузи. Всеки човек е сам с болката и > страданието си, и всеки има своята истина. Това са моите наблюдения през > годините. Когато си беден и с проблеми, в голяма беда и безработен – за > хората си никой, > а не трябва да е така.Никой не е застрахован в живота. > Участвах в конкурс „Благотворителността през обектива“ 2016 и бях наградена\n12 Януари 2017, 10:01\nСкъпи герои, ето и моят текст: Личностното развитие Здравейте приятели, пиша на тази тема, защото съм убедена, че много хора имат нужда от пробуждане и помощ, за да продължат успешно живота си. Искам да споделя с вас колко е важно развитието на личността, тъй като в живота успяват мотивираните и изградените личности. Мен лично ме мотивира литературата на удивителния лектор и писател Робин Шарма, която препоръчвам на всички горещо, от неговите книги аз се уча как да живея по-пълноценен живот и всичко, което правя да има смисъл. Как да се радвам на живота. Вярвам, че всеки човек има равен старт в живота, всички се раждаме по един и същ начин и имаме еднакво право на щастие и успех. Затова обаче трябва и да се борим, да работим ежедневно върху своето личностно развитие. Заявявайте ясно пред себе си и света своите позиции и желания и ги следвайте. Ето и някои съвети: Започнете деня си с хубава музика, заредете с нея душата си, като повдигне настроението ви. Преминете към лека загряваща и пробуждаща тренировка, за да заредите тялото си с енергия. След това пробудете ума си с мотивираща литература или видео с които да дадете свеж старт на деня си. Винаги намирайте време за тези малки стъпки към промяната, ако е необходимо ставайте половин час по-рано от обикновено, за да успеете. Всеки ден следим какво ядем и пием, поглеждаме често срока на годност, съставките съдържащи се в тях и т.н., но не пробираме така стриктно какво четем, слушаме, мислим, изричаме и т.н., а то е от изключително значение. Необходимо е да бъдем с позитивна нагласа, каквато енергия изпращаме ние, такава и получаваме, това е като бумеранг. Ако искаме да успеем в живота трябва да станем по-добри, по-усърдни, по-смели и организирани. Изключително важно е да имаме ясна цел в живота си, тогава всяко наше действие придобива смисъл и усещаме как живеем, не само съществуваме. Ще ви дам пример: На един бряг имаме два еднакви кораба, те тръгват от едно и също място с тази разлика, че единия кораб няма посока и капитан, а другия е със капитан, ясен маршрут и цел на достигане. Какво се случва с тях? Корабът без капитан и посока или остава да се носи във морето, побутван от вълните, или потъва. Тръгването му е безцелно и неуспешно. Обратно на него корабът с капитан достига другия бряг без проблем, защото той е бил воден към определена цел. Така се случва и с хората, които имат цел, те управляват умовете и действията си и успяват, защото следват пътя към успеха си. За разлика от хората без цел, те потъват или вечно се лутат без посока. Ето защо е толкова важно да работим върху личността си. Моят съвет към вас е: не потъвайте….. плувайте. Ако не вземем живота си в ръце той ще ни погълне. Вярвам, че всеки е дошъл на този свят с дадена мисия и ще бъде истински щастлив, когато я изпълни. Успех на всички читатели! J Евелина Хаджийска. А това е адреса, на който можете да го откриете вече публикуван: https://aktivnasreda.wordpress.com/2017/01/11/%D0%BB%D0%B8%D1%87%D0%BD%D0%BE%D1%81%D1%82%D0%BD%D0%BE%D1%82%D0%BE-%D1%80%D0%B0%D0%B7%D0%B2%D0%B8%D1%82%D0%B8%D0%B5/\n11 Януари 2017, 13:01\nИдеята е страхотна! Дава поле за изява на хора, които обичат да пишат, да помагат и да се развиват! И аз се включих като написах текст за посещението ми в старчески дом :)\n16 Октомври 2016, 19:10\nБлагодаря на организаторите, защото благодарение на тях, написах това стихотворение. Надявам се да ви хареса :)\n07 Март 2016, 14:03\nОрганизаторите на мисията бяха изключително бързи в отговора си до мен. Изпратих им мой текст и на следващата сутрин ме очакваше мейл с линк към публикацията му. Доволна съм, че открих този блок, защото там мога да открия много интересни мнения на млади хора по различни "горещи" въпроси днес, но също така и съм любопитна как моя работа, мое есе би било оценено от други хора. Благодаря за възможността! Съветвам всеки, който има какво да покаже, да се възползва от шанса, който мисията предлага.\nОбичам да пиша и се радвам че имах възможност да съм полезна по този начин и да помогна в тази мисия. Текста ми го одобриха и го качиха на следващия ден след като го изпратих на посочената поща. Ето и линк към текста https://aktivnasreda.wordpress.com/2015/12/13/важно-е-човек-да-бъде-полезен-на-общест/\nКликни върху празното поле и избери кои от записалите се доброволци наистина участваха Десислава Пътева Габриела Петрова Anahid Muradyan Dida Novakova Богдана Манова Ekaterina Soubeva Севим Рашидова Hristina Atanasova Христо Христов Lyudmila Mihaylova Марта Бояджиева Iliyana Valcheva Ралица Жечева Svetlana Stoilova Silviya Stancheva Ina Daneva Жюстин Томс Adriana Simeonova Живка Кубадънова Ана Самоукова Marina Radoslavova Ирена Кръстева Русалка Георгиева Lazarina Slavcheva Хатидже Рашид Бинназ Хасан Петя Пенева Светлана Петкова Yana Veleva Yana Veleva Атанас Александров Ада Атанасова Cvetelin Popov Радостина Недялкова Ина Кокинова Lubomira Dimitrova Lubomira Dimitrova Виолина Карамфилова Николета Ангелова Благовест Цветанов Съни Димитрова Елена Цонкова Пламена Петрова Stela Angelova Миряна Машева Марина Петрова Petya Boyadzhieva Vessela Slavova Паолина Стоянова Любослав Апостолов Гергана Павлова Maria Adela Lulcheva Антония Митова Антония Митова Христиана Демирева Лазар Василев Лазар Василев Natali Dimitrova Гергана Иванова Ралица Олева Симона Димитрова Viktoria Kozhushkova Nelly Stancheva Диана Стойкова Simona Stamenova Доротея Димова Доротея Димова Христена Цветкова Антонио Георгиев Ренета Караджова Антония Симова Mirella Ka Almina Itsova Биляна Костадинова Биляна Костадинова Милена Михова Клуб "Идеи 3.7" Весела Тончева Добри Джанет Хаджиева Raya Ivanova Веселина Калчева Йоанна Вергилова Петя Петкова Радослава Милева Gali Georgieva Вирджиния Цветкова Ивана Николаева Виктория Мингова Антонио Тонев Моника Велкова Blaga Mihailova Кристина Нешева Алекс Митков ЕМИЛИЯ МИХАЙЛОВА-ПЕТКОВСКА Атанаска Желязова София Паунова Диляна Молерова Аничка Тодорова Nelly Dimitrova Албена Хайтова Синтия Христова Анелия Стефанова Михаил Миладинов Ралица Георгиева Лазар Василев Ралица Димитрова Антония Руменова Инна Иванова Ива Караганчева Божидар Тодоров Пламена Петрова Иван Колев Васила Марина Евелина Хаджийска Дилбер Хайредин Геновева Андонова Маргарита Василовска жасмина иванова Елена Вълчева Samanta milcheva Enis Rami Anq Hariz Hristiyana Georgieva Иванина Димитрова Нора Тодорова Елена Кирилова Катерина Петрова Дебора Зашева Магдалена Джунова Десислава Славова Теменужка Дановска Емилия Илиева Стефани Барутова Криси Миленова Anabela Gavrilova Виолета Добрева Dreams Силвия Стоилова Антоанета Михнева Ремина Алексиева Радостин Стоев Диана Митева Елица Стойчева Melis Mustafova Йоана Денкова Kiril Tsankov Мария Сомлева Ива Караганчева Йонко Чуклев Николай Иванов Живомир Иванов Надежда Герджикова София Митева Петя Китанова Цветан Йорданов Tsvetanka Petrova Йордан Кюркчийски Елена Машева-Илиева Силвия Запрянова Iva Mladenova Бояна Стоянова Мария Стоева Антоний Найденов / Antoniy Naydenov Доника Лазарова Лъчезар Лазаров Nikolay Kolev


Наука OFFNews | ПОСЛЕДНА ПРОМЯНА 02 април 2016 в 13:32 24080\nВъпреки че Google обяви за продажба компанията за роботи Boston Dynamics, технологичният гигант не се е отказал напълно от работата си в сферата на роботиката. Сега специалистите от Google Research в съдействие с колегите си от отдела за тайни разработки Google X са се заели да обучават "умни" роботизирани ръце. Или по-точно да ги научат да се самообучават.\nИдеята на специалистите е ръцете да могат напълно сами да успяват да селектират предмети според техни свойства - дали са тежки или леки, дали са плоски или обемисти, твърди или меки, прозрачни или не. Защо обаче подходът на специалистите от Google е уникален и 800 хил. хващания на предмети от ръцете са само началото на тяхната работа?\nХората са добри в хващането на предмети, основно заради очите, а не толкова заради ръцете. Можем да хващаме неща и със затворени очи, но е много по-лесно, ако виждаме как ръката ни взаимодейства с обекта, който искаме да вземем. В роботиката това се определя като "visual servoing" - технология, която използва визуална обратна връзка сензор, за да управлява движенията на робота. Тази технология, освен че подобрява точността на хващане, прави вземането на предмети възможно, дори когато те се движат или самата ръка променя местоположението си по-време на хващане (или казано с по-прости думи: когато хваща в движение).\nОбучаването на роботи на тези умения може да е трудно, тъй като няма очевидни взаимовръзки между данните от сензора и действията, особено когато заряди с данни от сензора идват постоянно. По-умният и по-лесен начин за обучение на роботите е да ги оставиш да се справят сами. Именно затова специалистите от Google са оставили роботизираната ръка "7-DoF" сама да селектира предмети, използвайки монокъл и задълбочено комплексно машинно обучение (convolutional neural network; CNN), което да предвижда крайния резултат от хващането.\nCNN постоянно се променя и поумнява, а с цел да ускори процеса, Google е стартирала едновременно 14 роборъце, които се занимават със селекция на предмети. При това обучението е напълно автоматизирано - единственото, което изисква човешка намеса, е пълненето на контейнерите с още предмети.\nПри едновременно работещи 14 робота, се събира много информация за кратко време, но и се проявява неочаквана вариация в експеримента. Камерите на роботите са поставени малко различно, а осветлението също е леко различно за всеки от тях. Така се проявява различия в начина по-който роботите държат "пръстите" си:\nЦялото видео от експеримента можете да гледате тук.


Повече катастрофи край Своге след ремонта на пътя - ᐉ Новини от България • последни новости и актуална информация | ФАКТИ.БГ\nМВР е засилило контрола върху спазването на ограниченията на скоростта\nПубликувана: 22 Октомври, 2018 20:01\n14 КОМЕНТАРА | ВИДЯНА 3485\nЕлена Йончева: От години пътят край Своге е опасен 10 Ноември, 2018 11:47\nАПИ: 360 м. от асфалта на пътя край Своге не отговаря на изискванията 1 Ноември, 2018 11:41\nВсе още не е възстановена мантинелата на пътя край Своге 23 Октомври, 2018 08:33\n"Трейс груп холд": Ремонтът на шосето край Своге е изпълнен качествено 3 Октомври, 2018 08:18\nКатастрофите в Своге са повече след ремонта на пътя, отколкото преди него. Това заяви началникът на „Пътна полиция“ към Главна дирекция „Национална полиция“ Росен Рапчев по време на работна среща, свикана от омбудсмана Мая Манолова във връзка с подписката на повече от 100 граждани от града. Те настояват за гаранции за безопасността на отсечката Нови Искър – Ребърково, където на 25 август при катастрофа с автобус загинаха 20 души.\nС инж. Михаил Рашков от Агенция „Пътна инфраструктура“ и зам.-кмета на Своге Валентин Михайлов възникна гореща дискусия, а омбудсманът предложи нова среща.\nМВР е засилило контрола върху спазването на ограниченията на скоростта по пътя, минаващ през Своге, тъй като данните на пътната агенция показват, че те често се превишават, каза Росен Рапчев. Ще се направят и предписания за изграждане на повдигнати пешеходни пътеки, разкрива радио „Дарик“.\nВие не разбрахте ли ,че катастрофите ги правят хората,а не пътищата. Аз още не съм чул ,един автомобил ,както си вървял нормално по пътя и той взел че го ударил,а? Или едно дърво излязо на пътя и ударило колата.Празните български глави са в основата на всички злини. Който не го е прозрял- трябва да е сляп и глух.\nНеграмотни и некадърни хора управляват АВТОМОБИЛИ, това е проблема, а не ПЪТИЩАТА !\nДо коментар #1 от "ехааааа":\nОхааа,значи ДОЛНОКАЧЕСТВЕНАТА РАБОТА ,КОРУПЦИЯТА,ДАЛАВЕРИТЕ ,РЕМОНТА НА РЕМОНТА НА РЕМОНТА са нещо НОРМАЛНО за производствено политическия процес......Нищо чудно че с такова мислене,,САМИ СМЕ СИ ВИНОВНИ,, сме точно тук....колювасерсемска работа на наблюдателя.\nВ момента правят ремонт на пътя за Монтана през Петрохан и вместо да го разширяват, са го стеснили доста, особено на опасните завои. Нито един завой не е изправен. Колите се разминават на една педя разстояние. Мантинелата е декоративна, като тази на Своге. Ама нали геноцидът върху тези от Северозапада трябва да е тотален, което е целта на ГЕРБ и техните покровители -козяшките мръсници.\nИ кво? Като става аквапланинг или е омазано с кал с коефициент на сцепление по-малък от лед пътят не е виновен? Тури му знак и да се трепят, викаш...\nАбе ганьа ти дефилето карал ли си го идиотски старчащи мантинели белязани с червен спрей.\nАз пък миналата седмица минах от там отново (с мотора) и на пътя му няма нищо според мен. Може би катастрофите са повече, защото народът като види хубав "хасфалт" и си мисли, че е състезател във Формула 1. А там въпреки всичко си е тесен планински път. Дефиле е, което се суче и вие заедно с реката да му се невиди! Колко широк, прав и равен да то направят?\nЧета, чета горенаписаното и единствено разбирам, че държавната администрация е като тумор в тази държава. И е многобройна, и е бюрократична, и е некадърна в крайна сметка. Щом един елементарен въпрос се премята и разрешава по-вече от две- три ведомства и всяко така е нагласило работата, че да се гонят няколко нива в нейните чиновнически дебри - ясно е защо затъваме. Абстрахирам се от корупция и кражби - те са за десерт ....... Естествено, че катастрофите ги правят единствено и само хората, но и контролът върху поведението на "хората" трябва да се извършва от човеци !!!\nДо коментар #6 от "Жор":\nЛьольо на заден ход километрите ми нямаш , пътя Русе- Свиленград беше паваж , да не мислиш, че паважа е с по добро СЦЕПЛЕНИЕ И ОТ НАЙ ЛОШИЯТ АСФАЛТ ! Мушмурок акъл се иска да прецениш пътната обстановка и да се съобразяваш с нея , а не да натискаш , като малоумен педала на газта !\nДо коментар #5 от "ямкс":\nТочно за ето такива , като теб съм го написал , трябва и акъл !\nПРОСТИЯТ ЧОВЕК И СИЛНИЯТ ВЯТЪР НИЩО НЕ ГИ СПИРА ! Има знаци и маркировка, които трябва да се спазват , но Ганьовците се качили на някой таралясник, бърка си в носа , настъпва газта и блей и мисли , че е хванал ГОСПОД за ........! За шофирането се иска да знаеш правелника за движение по и АКЪЛ ДА МОЖЕШ ДА ПРЕЦЕНЯВАШ ПЪТНАТА ОБСТАНОВКА, А НЕ ДА ТЕ ИЗНЕНАДВА С АСФАЛТЪТ БЕШЕ ТАКЪВ , МАНТИНЕЛАТА МЕКА ,ПОЛЕДИЦА И ТЕМПОДОБНИ ГЛУПАВИ ОПРАВДАНИЯ !!!\nТова не е магистрала, а е път през дефиле със завои, няма накъде да се разширява и поради тези особености си има своите ограничения от чисто физична гледна точка. И това трябва да се знае и да се съобразява, когато се кара по такъв тип път, а и за всеки друг тип по принцип!Съобразяване с пътните условия и обстановка! А не само газ до ламарината и после - пътя ли крив беше или дървото криво растеше! Ама те хората са казали: "Шофирането е проста работа, НО НЕ Е ЗА ПРОСТИ ХОРА"!\nСъщо и ясновидски способности! Пътищата се проектират да са безопасни, ако има кал и стояща вода на платното, то пътят е проектиран или изпълнен неправилно. Не можеш да караш шофьорите да гадаят сцеплението във всеки завой, дори пилотите във Формула 1 не го могат това, виждали сме грешки и от най-добрите.


matcha slim Запознайте се с промоционалната оферта, вижте колко полезно е за вас.\nMATCH Slim е традиционен японски чай с история от хиляда години. Любими чай на императорската династия. Пийте тонизира и освежава, това е напитка, будисти, които въпреки страстта си към храната са били стройна и стегната тяло. Будистите казват, че е изпълнил точно церемония чай помага за постигане на вътрешен баланс, повишава енергията и помага на ясно съзнание. Идеята е да се използва специален ритуал кухненска посуда и придържане към древните традиции, които включват музика за фон - звуци от природата или японска музика. Това засилва емоциите и благоприятното въздействие на продукта, допълва и придава енергия и поставя в добро настроение.\nЗапознайте се с промоционалната оферта matcha slim да видим колко от полза за вас.\nmatcha slim Винаги съм искал да имам атлетично телосложение. Прекарах много часове във фитнеса и прекарах много пари за здравословна храна. Когато станах по-силна, че не разполагат с достатъчно мускулна маса. След това инструкторът в салона ми каза MatchaSlim. Ефектът не може да се сравни с всеки друг продукт. След един месец загуби около 6 паунда и аз продължавах мускулна маса. В рамките на 2 дни ми снимка имам 1500 харесвания на Instagram! Какъв успех!\nвъпроси за matcha slim\nвъпроси за matcha slim ?\nКолко струва matcha slim ?\n© Copyright 2020 matchaslim.trade/bg - All Rights Reserved


Опозицията „захапа“ „Кьошето“ – нови милиони щели да потънат в свлачището - Последни новини от Бургас и региона E-burgas.com\nОпозицията „захапа“ „Кьошето“ – нови милиони щели да потънат в свлачището\nОпозицията в бургаския Общински съвет, в лицето на Георги Дражев от НФСБ, „захапа“ бъдещия нов квартал на Бургас, по-известен като „Кьошето“. Зам.-председателят на местния парламент бе подразнен от докладната, внесена от кмета Димитър Николов за одобрение за проект за брегоукрепване на бреговата линия край Сарафово.\nСпоред Дражев тук целта е отново да бъдат усвоена голяма сума пари, а мотив е именно строежът на новия квартал. „Навремето там се наляха 10 млн. лв., от които бая хора бяха облажени от фалшиви заменки. Колко пари досега са вложени в укрепването на свлачището, знаем, че се планира нов луксозен квартал. Да не стане така, че имотите от трета линия да станат на първа. Защото така както се заравят милиони, трябва да викаме пак Бедствия и аварии, като с църквата. Не може всяка вила да я оправяме с 1 млн.лв.“, подразни се Дражев.\nТой влезе в спор с общинският съветник от ГЕРБ Красимира Маркович, която обясни, че теренът, който предстои да бъде укрепен, нямал нищо общо с новия квартал.\nГлавният архитект на общината Веселина Илиева припомни, че през 2001 и 2002 година били извършени брегоукрепителни мероприятия със скална маса, която в с времето била разрушена от морето, тъй като брегоукрепителният процес тогава бил временно решение.\nВ крайна сметка мнозинството от съветниците гласува одобрение на новия проект.


Живот :: Махершала Али сменя Уесли Снайпс в „Блейд“ :: Monitor.bg\nМахершала Али сменя Уесли Снайпс в „Блейд“\n14:45 24 Юли 2019\nФилмовото студио "Марвел" реши да смени актьора, който скача в кожата на убиеца на вампири Блейд. Мястото на Уесли Снайпс в предстоящите филми ще бъде заето от носителя на „Оскар“ Махершала Али.\nЗа рестартирането на франчайза “Блейд” бе съобщено в рамките на фестивала Комик Кон от ръководителя на "Марвел" Кевин Файги. Той заяви, че главната роля в римейка на култовата лента ще бъде изпълнена именно от звездата от „Истински детектив“.\nСтудиото показа на феновете логото на новата лента, а те направиха различни предложения как да изглежда Махершала в ролята на Блейд.\nИзвестният с рисунките си към играта Mortal Kombat художник BossLogic дори публикува арт идеи на своята страница в Инстаграм. Той представи Али под формата на усмихнат вампир с дълги зъби и татуировки.\nПрипомняме, че първият филм за Блейд дебютира на екран през 1998-а, а последният – през 2004 година.


Soulseeker: Интервю с АЛЕКСАНДЪР ДРАГАНОВ\nИзключително ми е приятно да представя на Вашето внимание последващото интервю с един човек, когото много уважавам. Той е писател, преводач, организатор и огромен поддръжник на жанра фантастика като цяло. Повечето хора го познават като главно действащо лице зад проектите „Цитаделата” и Националния клуб за фентъзи и хорър „Конан”. Името му е Александър Драганов, а в по-долните редове той ще ни разкаже за себе си, както и за миналите, настоящите и бъдещите си начинания.\nЗдравей, Сашо, много се радвам, че се съгласи да дадеш интервю за моя блог. Как си?\nКато махнеш лошото, отлично! Шегата настрана, аз благодаря на теб за възможността да дам това интервю. Както ти казах и във Facebook, аз охотно отговарям на въпроси – като пенсионер.\nТи си човек, който се занимава с много неща – пишеш, превеждаш, участваш активно в Националния клуб за фентъзи и хорър „Конан”, главно действащо лице си на сайта „Цитаделата”. Нахално ли ще е ако те попитам коя от по-горните дейности ти е най-присърце?\nИстината е, че аз не разделям тези свои дейности. Приятелите в клуба, работата по сайта, преводите и писането са все части от моята голяма страст – фентъзито. Не бих могъл да избера само един аспект от нея, за да кажа, че ми е най-присърце. Голямо удоволствие изпитвам и при писането на собствена творба, и при превода на нещо велико като книгите на Рик Риърдън, разбира се. Голяма радост и гордост е да гледам как сайта се развива, но незабравими са и срещите с приятелите от клуба всяка събота. Всички тези неща ми доставят удоволствие по различен начин.\nБи ли ни разказал малко повече за „Цитаделата” и каква беше идеята зад създаването на този сайт?\nСайт „Цитаделата“ е създаден от Васил Мирчев – младши, синът на големия наш режисьор, известен с филми и сериали като „Голямата победа“ и „Неочаквана ваканция“. Аз се присъединих към екипа по-късно, като водеща роля заех с фенщина – чета и пиша много. За самото съществуване на сайта обаче трябва да благодарим на Васил, на който ще съм вечно признателен, че в един момент ми повери основната работа в „Цитаделата“. А иначе идеята е проста – една страница в Интернет, направена от и за феновете!\nИзвестен си с преводите си на любими фентъзи книги. Би ли ни разкрил върху какво работиш в последно време и с какво ще зарадваш читателите на този жанр?\nВ момента работя по „Голиат“. Това е третата и последна книга от поредицата „Левиатан“ на Скот Уестърфийлд, един алтернативен прочит на Първата световна война, в който Германия и Австро-Унгария са развили стиймпънк технологии, базирани до голяма степен на откритията на Никола Тесла и воюват срещу Великобритания, Франция и Русия, които са „Дарвинисти“ и еволюират невероятни чудовища по изкуствен път. Книгите са мното интригуващи, със запомнящи се главни герои и се четат леко, макар за превод да не са особено лесни. Встрани от това с нетърпение очаквам да получа текста на „Домът на Хадес“ – четвъртата книга от великолепната поредица на Рик Риърдън „Героите на Олимп“, която отново ще ни срещне с един от най-популярните герои на съвременното фентъзи – Пърси Джаксън, през чиито поглед можем да видим някои от най-интересните старогръцки легенди и митове в съвременен прочит.\nКак един преводач превежда една книга? Можеш ли да ни разкажеш с няколко думи?\nНавремето колегата Валерий Русинов ми беше казал, че преводът е като жената – или е хубав, или е верен. Тази поговорка, макар и опростено, илюстрира чудесно основната задача на преводача – да предаде текста на английски така, че да звучи добре на български. За мен това се получава, когато работиш с желание. Дори и ако книгата не ти е много интересна обаче, трябва да дадеш всичко от себе си, за да не разочароваш читателя. Аз съм имал своите грешки като преводач, но мисля, че работя по книгите с любов и това се усеща от феновете, затова не съм бил критикуван особено остро дори за по-сериозни грешки.\nСлед въпросите за „Цитаделата” и преводаческата ти дейност, следва такъв и за писането ти. Как точно стана писател?\nТова беше толкова отдавна, че вече не си спомням точно. Първата ми история мисля беше фенфик, в който сглобих сюжетите на две детски предавания по телевизията. По-късно започнах да пиша и свои неща, макар че продължих с фенфиковете до сравнително късно. В 9-ти клас основах фентъзи клуб за писане в Националната гимназия за древни езици и култури (НГДЕК), където няколко души четяхме „книгите“ си (написани в тетрадки) един на друг. По-късно имах щастието да публикувам няколко разказа в списание „Фентъзи Фактор“, получих покани за участие и в сборниците „Звяр Незнаен“ и „Замъкът на престола“. През 2008-ма имах възможността да издам и собствена книга – „Перлата на феникса“, с която започна „Хрониките на Ралмия“, а след това съм участвал в още два сборника – „Мечове в леда“ и „До ада и назад“. Паралелно с това публикувах много свои неща и в „Цитаделата“, като всичко това накуп продължава да ме оформя като писател и до ден днешен, заедно с книгите, които чета, разбира се. Може би най-интересните литературни опити, които съм правил обаче са риалити-романите на Българското Национално Радио. Това е изцяло нов жанр, в който няколко автора създават история на живо в студиото на радио „София“, като никой не знае какво е подготвил другия. Това се случва в няколко поредни предавания и понякога се получават много интересни резултати. Благодарен съм както на Адриан Лазаровски, така и на водещите Емил Янев и Кин Стоянов за възможността да участвам в няколко такива проекта, като имах основна роля в изготвянето на два от тях – фентъзито „Вечер в скрития квартал“ и „Пациентът“, което е хорър.\nРаботиш ли над нещо ново? Можем ли да очакваме книга втора от „Хрониките на Ралмия”.\nКниги втора, трета, четвърта, пета и шеста от „Хрониките на Ралмия“ се появиха в Интернет и все още могат да се намерят там. Веднага давам и линк:\nЗа съжаление книгите не можаха да получат професионална редакция и да видят бял свят на хартия поради особеностите на българското книгоиздаване и най-вече разпространение, за които не бих искал да влизам в детайли тук.\nСъставител и участник си в сборника с разкази „Мечове в леда”. Доста успешен проект, още повече, че това е един леко пренебрегван жанр от българските творци. Можеш ли да ни разкажеш нещо интересно около процеса по събирането на творбите и издаването на книгата?\nИдеята за „Мечове в леда“ се появи малко случайно. Дълго време исках да напиша своя история за елфи на мрака и така се родиха „Сказания за ледената планина“, в които запознах читателя с героя Алтиарин. В същото време моят добър приятел Бранимир Събев ми посвети „Кулата на сребърното езеро“, която е страхотен разказ в жанра „Меч и магия“ и подобно на Сказанието е със зимен декор. И понеже много обичам снега и зимата, реших да впрегна още няколко млади автора от клуба и така създадохме „Мечове в леда“. За издаването, което стана благодарение на „Екопрогрес“ основна заслуга носи Бранимир Събев. Без него този проект нямаше да види бял свят.\nНай-интересното за „Мечове в леда“ обаче бе премиерата на книгата, която съвпадна (нарочно, естествено) с церемонията по връчването на Годишните награди на Националния Клуб за Фентъзи и Хорър. Дойдоха много страхотни млади хора (част от които и ослепително красиви момичета), които си купиха книгата и ни наобиколиха за автографи. Беше магическо преживяване.\nЩе споделиш ли с нашите читатели откъде черпиш идеите си? Кои са любимите ти автори? Книги? Каква музика слушаш? На какви други изкуства се прекланяш, освен тези, които практикуваш?\nИдеи черпя от много места – от книгите, които съм прочел, филмите, които съм гледал, старите митове и легенди, красиви фентъзи илюстрации, а понякога и случки от живота. Вдъхновението ми най-често идва с хубавата музика. За мен това най-често означава музика от филми или трейлъри. Изключително много харесвам саундтраковете на композитори като Ханс Зимър, Джон Уилямс, Хари Грегсън-Уилямс, Патрик Дойл, Дани Елфман, Кристофър Дрейк, Кристоф Бек, Енио Мориконе, а също и композициите за трейлъри на Audiomachine и Two Steps from Hell. Отделно от това слушам почти всякаква музика, стига да е хубава.\nЛюбимите ми автори и книги са много, но все пак бих изтъкнал творчеството на писатели като Дж.К. Роулинг, Тери Брукс, Реймънд Фийст, Дейвид Едингс и Саймън Р. Грийн. Най-любими обаче са ми книгите от поредиците „Пърси Джаксън и боговете на Олимп“ и „Героите на Олимп“ от Рик Риърдън, които дават нов, съвременен и много забавен прочит на старогръцките легенди и митове. Пърси Джаксън освен това е и любимият ми фентъзи герой.\nКакто може би ви е подсказал музикалния ми вкус, аз много обичам да гледам и филми. За хората, които ме познават в Интернет не е голяма тайна, че съм голям фен на „Междузвездни войни“, а също и на филмите за Батман. Падам си още по екранизациите на любими фентъзи книги като „Хари Потър“, „Пърси Джаксън“, „Хрониките на Нарния“ и „Ерагон“. Извън фентъзито се прекланям пред уестърна „Имало едно време на Запад“ от Серджо Леоне, а понякога се забавлявам искрено и с френски комедии като „Руби и Кантен“, „Такси“, „Уасаби“.\nКое свое произведение обичаш най-много и защо?\nНай-много обичам поредицата истории за черния елф Алтиарин и вампира Римиел, започнала със „Сказания за ледената планина“ и продължила със „Замъкът в мъглите“ и „Водопадът на зората“. Това са най-епичните произведения, които съм писал, героите в тях са ми най-интересни и самият свят ми допада най-много.\nЗа тези, на които им е интересно, ето линкове към историите:\n- „Сказания за ледената планина“\n- „Замъкът в мъглите“\n- „Водопадът на зората“\nКакво би посъветвал младите хора, които са решили да се занимават с писане?\nПо принцип това не е най-доходоносното занимание в България и не знам дали е редно да го препоръчвам, но пък ако човек има потребност да пише, няма как да го подтисне. Съветът ми е банален – вярвайте в себе си и не се отказвайте, каквото и да става.\nКакво мислиш за българските критици? На ниво ли са те и могат ли да помогнат на един писател да се развива?\nМнението ми за българските критици като цяло е много ниско. Според мен критикуването е национален спорт в България и е много трудно да намериш нашенец, който да е доволен от нещо, каквото и да е то. Сякаш винаги първо търсим лошото, отрицателното, гледаме да похулим човек, без да мислим за това какви усилия е вложил той в труда си, а ако става дума за книга – с колко любов е изградил света и героите си и с каква нервност е решил да предложи произведението си пред публика. Повечето критици у нас са изключително озлобени хорица, които най-много обичат да мразят.\nЗа щастие има и изключения. Ценни съвети в писането и градивна критика, която ми е помагала съм получавал от писатели като Пламен Митрев, Иван Атанасов от списание „Фентъзи Фактор“, Адриан Лазаровски, Бранимир Събев, Христо Пощаков. Насочваща критика в действие, която ме е карала да поправям фалове в движение съм получавал от водещите Емил Янев и Кин Стоянов в предаванията за Български риалити романи. Встрани от това качествени ревюта на български книги съм чел от споменатия вече Бранимир Събев в блога “The Dark Corner”, от Весислава Савова, от Христо Блажев и разбира се, от писателя Иван Русланов в „Цитаделата“.\nВ последно време излязоха доста качествени книги на родни автори. Няма как да не спомена сборникът с разкази на Бранимир Събев „Човекът, който обичаше Стивън Кинг”, „Отвъд страха” на Донко Найденов, „Завладей Българките” на Адриан Лазаровски, антологията „До Ада и назад”, „Странноприемницата” на Явор Цанев, „Сянката” на Сибин Майналовски, „Апартаментът” на Спасимир Тренчев. Имаш ли любим български писател?\nВярно е, че българските фантастични книги напоследък преживяват истински ренесанс, като към споменатите от теб заглавия бих добавил още „Черният ангел – раждането на един от нас“ от Иван Русланов, „Зеницата на смъртта“ от Силвия Петрова, „Недосегаем“ от Кристиян Малинов. За любими български писатели обаче трябва да се върна много по-назад, към епохата на книгите-игри и по-специално към Любомир Николов, който, макар и под западни псевдоними (Колин Уолъмбъри и Тим Дениълс), твореше невероятни интерактивни приключения като „Замъкът на таласъмите“, „Гората на демона“, „Нощта на върколака“, „Господарят на зверовете“ или „Трите камъка на съдбата“. Макар и с игрови характер, тези книги имат най-добрият стил, който съм виждал от български автор, а книгите-игри като цяло бяха нещо прекрасно, което за съжаление убихме сами с простащина и злоба. Освен Любомир Николов, харесвах много приключенията и на Георги Миндизов (Джордж М. Джордж), а също и на Александър Султанов и Богдан Русев (Ейдриън Уейн и Робърт Блонд). Встрани от книгите-игри бих изтъкнал „Повелителят на зората“ от Пламен Митрев, прекрасна българска книга за Конан Варварина, „Нашествието на грухилите“ от Христо Пощаков, което е една наистина остроумна фантастична книга, поредиците на Елена Емануилова. Като цяло смятам, че има много добри български автори, но често им пречим, било с безразличие, било с откровена омраза. Докато не преодолеем този манталитет българските фентъзи и фантастика няма как да се развият.\nКакво мислиш за съвместното писане? Би ли написал разказ или роман в съавторство с някого? Ако да – с кого?\nПредлагали са ми, но не. Обичам да имам пълен контрол над това, което пиша. Изключение правят риалити-романите, които съм правил в радио „София“.\nКакви са ти творческите планове за в бъдещето? Работиш ли над някой нов интересен проект?\nВ момента работя над сборника „Мечове в града“, в който отново ще се съберем автори от Националния Клуб за Фентъзи и Хорър, като темата е съвременно градско фентъзи. Моята история се казва „Тримата пазители и златната ябълка“ и е съвременна интерпретация на старата приказка. За нея бях повлиян от творчеството на Ангел Каралийчев – още един любим мой български автор.\nРазкажи ни с няколко думи какъв човек е Александър Драганов.\nКакъв човек съм могат да кажат най-вече другите, но се надявам освен запален фентъзи фен да съм и добър приятел с чувство за хумор. Може би потретът ми няма да е пълен, ако не кажа, че съм голям фен на Формула 1 и автомобилните надпревари като цяло. Това е другата ми голяма страст, освен фентъзито :)\n Първата книга от поредицата, „Перлата на феникса” излезе през 2008 година.\nПубликувано от K. Sivov в 20:08 ч.\nЕтикети: АЛЕКСАНДЪР ДРАГАНОВ, БЪЛГАРСКИ ПИСАТЕЛИ, РУБРИКА ИНТЕРВЮТА\nВесислава Савова 1 юни 2013 г., 23:35 ч.\nВъпреки че го познавам съвсем отскоро, ще ти кажа какъв човек е Саш, от моя гледна точка, разбира се. Преди всичко е не само много начетен, но и много интелигентен (първото не винаги е предпоставка за второто, за съжаление). Много общителен и лекият му, но прецизен изказ се усеща както в писането, така и в разговори с него. Поради тези причини, много се радвам, че го познавам.


Задържаха под стража 36-годишният Сашко за кражба на акумулатор - Габрово - DarikNews.bg\nЗадържаха под стража 36-годишният Сашко за кражба на акумулатор\n30 март 2017 18:23\nАрестуван е 36-годишният Сашко, който преди няколко дни задигнал акумулаторна батерия за 100 лева. Доводите на Прокуратурата, че той може да се укрие, били приети от Съда и Сашко бил задържан под стража.\nНа 23 срещу 24 март Сашко разрушил ограда на имот, вмъкнал се вътре и задигнал акумулатора на лек автомобил. Тъй като той вече имал други противозаконни прояви, срещу него били взети строги мерки. Днес Прокуратурата обединила досъдебното производство за кражбата на акумулатора с други три преписки.\nСъдът приел доводите на прокурора, че събраните доказателства дават основание да се предполага, че Сашко е автор на кражбите. Според магистратите, съществува опасност крадецът да се укрие, затова към него е приложена мярката задържане под стража.\nДвама младежи от Габрово са задържани за серия взломни кражби\nАвторът на серия кражби, извършени в Габрово, е разкрит\nЗаловиха младежи, извършили кражби в Севлиево и Габрово\nпрокурор Габрово кражби Съд арести


Тигрово око клас АВ мъниста 8~8.5мм - 24 броя\nНачало Полускъпоценни камъниТигрово окоТигрово око клас АВ мъниста 8~8.5мм - 24 броя\nТигрово око клас АВ мъниста в най-желания от дизайнерите размер 8~8.5 мм. Това е един от най-стилните полускъпоценни камъни използвани в масовата бижутерия\nТигрово око клас АВ 24 броя диаметър: 8~8.5мм, дупка: 1мм. Материал: 100% естествен камък. Полираните клас АВ мъниста изваждат на показ красотата на камъка в дълбочина и показва своя естествено оформен нюанс на кафяво и бежаво. Комбинирайте ги с нашите искрящи оникси и метални шапки за да получите спиращи дъхът бижута


Европейският ечемик става все по търсен на международните пазари - NivaBG.com\nЕвропейският ечемик става все по търсен на международните пазари\nПрез настоящия сезон ечемикът може да се превърне в експортен хит на пазарите, като предпоставката за това е, че ЕС регистрира най-добрата реколта за последните десет години, съобщава topagrar.com. Освен по-слабото производство в другите страни производители- Австралия и Русия, това се благоприятства и от ниските цени на вътрешния пазар както и експортно ориентираният курс на европейската валута. Конкурентноспособбостта на пазарите е доста висока, а Франция и Германия се явяват сред най-значимите износители на ечемик в Общността.\nЗаради сушата в Австралия регистрираха спад в производството на ечемик и в същото време скок в цените. От друга страна Русия повиши вътрешното потребление на ечемик, което доведе до спад в експорта на руски ечемик. Така ЕС увеличи износа си на ечемик най-вече за Китай, който се превръща в основен пазар. Досега основен доставчик с дял от 70% за китайския пазар беше Австралия. Купувачите обаче вече търсят алтернативни възможности и заради мащабното разследване на антидъмпинговите органи срещу Австралия.\nЗа 2019/20 година европейският експорт на ечемик се оценява на около 7 млн. тона, което е ръст с около 6% над нивото от предходната година, За сега не е ясно, дали Австралия ще успее да възстанови своите позиции на китайския пазар или ще търси пробив на други пазари като Близкия Изток за да отговори на засиленото търсене.\nКоронавирусът спря работата по реформата на ОСП


• Виж темата - Aprilia Tuareg ETX 350 WIND\nДата и час: 05 Юли 2020, 10:29\nAprilia Tuareg ETX 350 WIND\nЗаглавие: Aprilia Tuareg ETX 350 WIND\nПубликувано на: 16 Авг 2012, 23:56\nРегистриран на: 16 Авг 2012, 23:38\nЗдравейте видях , че няма такава тема тук. Наскоро си купих този мотор и смятам да пиша впечатленията си от него, ще се опитам да водя нещо като дневник, който има интерес може да следи. Първо искам да ви кажа че съм абсолютен новак откъм мотоциклети и тепърва ще попитам каквато мога важна информация за тях. На 26 години съм от град Русе, взех книжка за А категория 2011 година Ноември месец. Сдобих се с мотора преди 1 месец.\nЕто малко снимки и спецификации: http://www.motorcyclespecs.co.za/model/ ... d%2087.htm\nКарал съм учебен :Honda CB 250 - много удобен и лек мотор\n-Имам съвсем малко километри на Kawasaki er6f 2005/6 година модел\nСега си карам вече моя. Какво мога да кажа за машинката, чувствам комфорт като карам, стойката ми е достатъчно изправена да не чувствам умора на дълги разстояния. Върви добре като за 33 коня, тествахме мотора във една гора край село Ряхово заедно с приятел и едно Симсонче също. Добри впечатления ми остави не загравя много въпреки че е само с въздушно охлаждане, има добро оребрение. Изпитвам удоволствие като го карам , но най-вече удоволствието идва от карането по черен път или поляни.\nВзех го с известни дефекти, които сега трябва да поправя:\n- изгоряло реле (ново 150 лева)\n- трябва да купя нов акумулатор (70 лева)\n-предницата ми е за смяна (семеринги + масло = 100 лева)\n-накладки предни и задни + спирачна течност (100 лева)\n- до седмица ще сменя и консумативи като масло + маслен филтър (грубо около 40 лева) в книжката пише че трябва да е 20w50 ?\nМотора е на около 22 000 километра, аз съм му навъртял близо 400 км. Започна на скоро да ми изгасва мотора докато карам , чудя се дали има някаква връзка с карбуратора да не би да е замърсен и да му трябва почистване (четох че на около 18 000 км трябва да се прави профилактика). Та това изгасване много ме притеснява от какво може да е и сега като ходя да сменям маслото ще питам майстора дано може да помогне. Ако вие имате някакви съвети ще се радвам да ги споделите.\nЗаглавие: Re: Aprilia Tuareg ETX 350 WIND\nПубликувано на: 17 Авг 2012, 09:20\nРазглабянето и почистването на карбуратора не е сложна задача, стига да си внимателен и да имаш един фотоапарат, да не забравиш кое къде е. Изобщо фотоапарата е толкова по-важен, колкото по-дълго ще се налага да е разглобен даден детайл.\nПубликувано на: 19 Авг 2012, 21:03\nДнес следобед малко разкарах моторетката в кварталните поляни:\nПубликувано на: 21 Авг 2012, 10:33\nЧеститто на първо място!\nПоздрави за избора... от мен като бивш сопбственик на модела! Доволно добри машинки...\n...макар моя да беше малко....\nПубликувано на: 22 Авг 2012, 01:08\nКакво можеш да ми кажеш за моторетката, искам нещо повече да разбера. Ти кой си притежавал 350 или 600 кубиковия? Онзи ден го занесох за да му сменят маслото, понеже съм неопитен и не се реших да рискувам. Събра някъде около 2.5 литра мисля + масления филтър = 72 лева + 20 лева за смяната ми взеха. Трябва да се опитам следващият път сам да се справя, че 20 лева са си 20 лева. Звука се промени и почна по-друг начин, по-приятен да се чува. Кой знае от колко време не е било сменяно маслото. Сега събирам пари за реле (150 лева) + акумулатор (75 лева някъде). Искам да оправя електронното запалване.\nПубликувано на: 22 Авг 2012, 10:07\nЗа първи път видях на живо такъв мотор когато го докара един приятел от (не знам точно/.. мисля, че Унгария) паднах при вида му ... а като се качих направо си казах,че едва ли може да има по-добър мотор... е това беше през 95 та... и мотора беше само 125цц.. до тогава и двамата имахаме Хонди МТХ 80 той я продаде и си купи тази Априлия!\nНяколко години по-късно си купих такъв само, че 50 кубика,.,, скромно....тогава тежах 60 кила и най-дългата ми дестинация беше 50 км. през прохода Шипка...\n...каквото и да е петдесет - кубика едва стигат да качат баира, а мощност за изпреварване въобще никъде.... надолу обаче не е така .......мотора имаше добри спирачки и окачване... прессечената местност би била неговата стихия, но не и с този малък двигател. Основно го ползвах за градско придвижване и мога да кажа, че гореше много малко! Спомням си нещо от сорта на 1 лв. ( хиляда лева през 99-2000) които ми стигаха за периода от петък до неделя, не знам колко км. са това но миниум 50 ... в цени на бензина 1.30 ..... това е около.. да го кажем 2 на 100! Карах го точно една година като на края на тази година бутало и цилиндър бяха за смяна! Съеединител също! Твоя 350 цц. е четиритактов и едва ли има нещо общо с двутактовите 50 и 125цц. така че по двигател няма какво полезно да споделя! Това което много ми харесва: Първо много удобен във всяко едно отношение... ( имайки предвид тогавашната ми база за сравнение и тогавашните ми потрености) като се започне от стойката и се стигне до там че ако ти се наложи да свалиш седлаката къде трявба да пипнеш, нисък разход, добри спирачки, добро окачване, фара свети 5 от 10, за модела и кубатурата си има много удобства (екстри), това което не ми харесва: мащността няма какво да я споменаваме! Електриките са малко слаби, типично италиански, пример ...( възможно е няколко пъти да ти се наложи да натиснеш копчето на стартера.... )Още знам за модела, че предните колове изтървали и често се налагал ремонт...този проблем съм го нямал, но моя човек няколко пъти сменя семеринги и масла.. Това е от мен, повечето ми впечателния са потребителски, но по-дълбоко не съм стигал !\nПубликувано на: 22 Авг 2012, 11:25\nЗа предницата ще видим моя късмет какъв ще е. Предполагам до месец, месец и нещо ще успея да събера пари да я оправя (семеринги 25/30 лева + работа 70 лева + масло около 10 лева). Надявам се да ме изкара дълго време, но като си знам късмета какъв ми е ...\nРешил съм първо да купя ново реле (казаха ми 150 лева) и нов акумулатор (около 75 лева, мисля че 14 ампера на 12 волта трябва да е). Поне електрониката да оправя по мотора, че голяма мъка е без фарове и мигачи да се движи човек. Пък и друго си е от стартера да палиш, а не половината блок да ме чува сутринта като ръчкам манивелата, докато успея да запаля\nЗнаеш ли какво още съм решил да направя, но това ще стане зимно време чак. Видях карбоново фолио , марката е мисля 3М и го водят за едно от най-добрите на пазара у нас, та мисля вместо да боядисвам да пробвам да облепя мотора с карбоново фолио. Дават го , че при правилно слагане издържа поне 7 години. Устойчиво е на прах,вода и леки драскотини. Но най-важният ефект който ще търся е, че ще изглежда доста добре и може би ще ми излезе дори и по-евтино от колкото , ако го занеса да го боядисат. 50х50 cm2 се продава за около 10 лева. Може би 2 квадрата ще ми стигнат и ще ми струва около 40/50 лева.\nПубликувано на: 22 Авг 2012, 15:10\nБез акомулатор ( светлини и стартер ) не е работа...\nФОлиото е решение...\nа предницата ако караш диво през горите не мисли, че ще ти е единствения ремонт!\nНа пазените пистарки които само от врмее на време се карат на задна гума им сменят 3 пъти годишно маслото в коловете,...\nПубликувано на: 22 Авг 2012, 17:45\nЕто една снимка на моята правена със лентов апарат и седяща над главата ми вече 10 години... това е снимка на снимката!!\nПубликувано на: 22 Авг 2012, 18:31\nКрасота, за онези години е била добра машина явно. В рали ДАКАР дали са карали такива мотори, чувал съм разни слухове. Ще сложа и аз още снимки на моя.\nПубликувано на: 23 Авг 2012, 10:48\nНа снимките е порно, но на живо си беше впечатлителен! И изглеждаше доста по-голям отколкото беше!\nЗа рали Дакар не съм проучвал въпроса!


Борците тръгват за Иран, а там се готвят за Книгата на "Гинес" – Труд\nБорците тръгват за Иран, а там се готвят за Книгата на "Гинес"\n06.02.2015 • 15:21\nНационалите ни по свободна борба тръгват в понеделник за силния турнир „Тахти къп“ в Иран. Схватките ще бъдат в град Кермахшах на 12 и 13 февруари. На турнира ще има и наш съдия – Венцислав Филчев.\nСтарши треньорът Валентин Райчев е заложил на 6-има състезатели, предимно млади. Това са европейският шампион за кадети от 2010-а и трети от Евро 2013 при юношите Георги Вангелов (57 кг), Стефан Иванов (61 кг) Георги Златов (70 кг), Георги Средков (86 кг), който през ноември стана първи на турнира „Анри Деглан“ във Франция, както и на Евтим Евтимов (97 кг).\nВ отбора се връща Димитър Кумчев (125 кг) за когото това ще е първото състезание след световното през 2013 г., през което лекуваше травма на коляното.\nСъщевременно Иран ще атакува Книгата на Гинес с шампионата на страната, който започва днес. На първенството ще участват уникалните 3000 състезатели във всички възрасти – от деца до мъже в класическия и свободния стил. Схватките ще бъдат на15 тепиха, а съдийството е поверено на 150 рефери.\nСъщевременно световният и европейски шампион за 2013-а Иво Ангелов се изкачи в ранглистата на Международната федерация по борба. Той се изкачи от 10 на 7 място в кат. до 59 кг на класическия стил, след като преди седмица триумфира на престижния турнир „Дейвид Шулц“ в САЩ.\nСлед него, на осма позиция, е Александър Костадинов, № 1 в Европа за 2014 г.\nТой също направи прогрес, като се предвижи с едно място напред, след като завърши втори на „Дейвид Шулц“.


Кузманов започна с обрат в Пловдив – TennisKafe\nКузманов започна с обрат в Пловдив\n16:08 - юни 8, 2016, от TennisKafe\nДимитър Кузманов потегли с двучасов обрат с 4-6 6-3 6-0 над 31-годишния португалец Фред Жил на ITF турнира с награден фонд от 10,000 долара в Пловдив.\nВетеранът успя да измъкне първия сет с 6-4 след късен пробив в последния десети гейм. До този момент нито един от тенисистите не беше успял да се добере дори до брейкпойнт, само че Жил поведе с 40-15 на сервис на Кузманов и се възползва от втория си сетбол.\nБългаринът пое контрола над играта след почивката, но веднъж позволи на съперника да се измъкне от 0-40 при 1-1. При 3-3 Кузманов отново получи три брейкпойнта и този път удари подаването на Жил. Мико затвърди трудно за 5-3 и приключи сета с още един пробив за 6-3. В решителната част националът ни за купа „Дейвис“ не срещна никаква съпротива и смаза Жил с 6-0.\nКузманов очаква във втори кръг победителя от сблъсъка между двама квалификанти – Бесир Дургути (Македония) и Антонио Мастрелиа (Италия).\nЕтикети:itf турнир пловдив, димитър кузманов, квалификант, обрат, фред жил


Начало » Разни » Няколко интересни идеи за подаръци\nПреди да предприемете каквото и да било, може да хвърлите поглед на нашите идеи за подаръци. Все ще изскочи някакво хрумване.\nЕй го на, задава се поредният рожден ден, а вашите идеи за подаръци засилено се изчерпват. В този случай имаме няколко варианта. Първият е да отбием номера с нещо скучно и тъпо, което вероятно ще бъде изхвърлено или в най-добрия случай забутано в най-тъмните ъгли на къщата. Ако сте креативни натури, вероятно ще се помъчите да измислите нещо сами или ще се насочите към хендмейд джунджурии или сантиментални артикули. Друг вариант е да се поразровите из интернет, тъй като там има безброй идеи за подаръци, повечето от тях са безсмислени, но поне можете да получите вдъхновение.\nВечно радио с фенерче\nНа пръв поглед звучи глупаво, но всъщност това е една от интересните идеи за подаръци. Завинаги е дълго време, но не и за AM/FM радиото без батерии. То се зарежда от слънчевата светлина и освен като радио може да служи като фенерче или настолна лампа. Подарък 3 в 1! Една минута зареждане ще ви осигури двадесет минути радио и четиридесет минути фенерче и нощно осветление. Тези идеи за подаръци са не само функционални, уредът е креативно проектиран, което го прави подходящ за декорация на рафтове, маси и нощни шкафчета.\nПреди да си легнете може да го настроите на любимата си радиостанция. Така, заспивайки под тоновете на опияняваща музика, уредът ще се изключи автоматично след двадесет минути. Ако се наложи пък да ставате през нощта, фенерчето ще ви покаже пътя до банята или кухнята. Мечтан подарък!\nКолекция от DVD-та на Planet Earth\nВ случай, че имате приятел фен на поредиците на BBC, то тогава тези идеи за подаръци биха били перфектни. Тази колекция съдържа 11 DVD-та на образователния филм Planet Earth. Сериите ще ви предложат прекрасни сцени от красотата на околната среда, от планини, океани и ледници, до подводни пещери и рифове. Силно ви ги препоръчваме като идеи за подаръци. Красиво произведена, вдъхновяваща и образователна колекция. Можете да си я поръчате за цена от около 55 долара. Като най-лесен вариант за това ви препоръчваме покупка от онлайн магазин за подаръци.\nняколко, интересни, идеи, подаръци\nОткъде да купя подаръци онлайн?\nСлучвало ли Ви се е да прекарате супер много време в излишно обикаляне по магазините без успех в търсене на подарък за Ваш близък или прияте...\nКакви цветове щори да купите за дома си?\nИзбирането на правилния цвят на щорите е важна част от процеса.Имате нужда от функционални щори, които ви осигуряват уникалност на пространс...\nЛятото е вече тук, време да си оправим терасата и градината с нови градински мебели\nЛятото е вече тук, време да си оправим терасата и градината с нови градински мебели От SuperSdelka.com Мина повече от една година от пълни...


Не се лишавайте от природата, създайте екосистема вкъщи - Best Place\nНавън с тихи стъпки идва пролетта, но цветната гама на природата все още липсва, скоро пробуждането й ще ни облее с цветни багри, но на мен незабавно ми се иска да си припомня тази красота. Имайки в предвид, че мрачните цветове на зимата присъстват горе – долу през половината от годината, ме накара да се замисля как мога да си доставям тази свежа глъдка въздух и пейзаж през останалата част. А и ето, че настанаха и други времена, в който това докосване е най – ценния дар. Днес денят е прекрасен, слънчицето тихичко ни напомня колко много щастие се крие под него, а аз грабвам чифт ръкавици, малка кофичка и тръгвам сред природата да събирам “съкровища”. След това ще пренеса тези “неземни природни богатства” на безопасно място вкъщи и ще създам лично творчество. Ще оцапам ръцете си, заравяйки ги в пръстта, създавайки мини – кътче от природата, което да ме води през студените зимни и пандемични дни на топло пътешествие. Представям си го като появил се оазис насред дневната ми. Ето го и кътчето – терариум. Повдигам капака и вдишвам.\nТерариумите биват два вида: отворен тип и затворен. Те позволяват отглеждането на растения на места, които не са много благоприятни. Това са места като сухото ви работно пространство при ниска осветеност, или холът ви с еднакво недостиг на влага. Затвореният терариум се превръща в биосфера, където влажността е повишена, растенията се самополиват, а мини екосистемата работи като на автопилот. По този начин градинският дизайн влиза в играта, макар и в драстично намален пейзаж.\nНамерете подходящ контейнер\nНека той да бъде стъклен и прозрачен. Той може да е „безработна“ ваза, буркан за консервиране, аптекарски буркан, купа за бонбони, буркан за бисквитки или каквото и да е – почти всичко работи. Ако можете да напъхате ръцете си в устата му, това ще е вашия терариум. Капакът осигурява на околната среда по – ниска поддръжка. Но дори и контейнерът да не е с капак, винаги можете да го покриете със стъклена чиния или да оставите контейнера отворен и да го проверявате за влага по – често.\nЗа терариумите със затворен връх растенията трябва да са компактни, влаголюбиви и ниско осветени. Добър избор са мъховете и папратите, както и орхидеите, бромелиите и много други лесно достъпни стайни растения. Избягвайте растенията, които предпочитат ярка светлина и ниска влажност – кактуси, сукуленти и повечето билки – тези видове растения живеят добре в терариум с отворен връх.\nКогато работите в малко пространство с ограничен достъп, помага да имате инструменти, които са точно подходящия размер за работата. Такъв набор от инструменти може да закупите или да си осигурите с подръчни средства.\nДобавете малки камъчета за основния слой, за да помогнете на дренажа. Отгоре намажете с тънък слой въглен, за да абсорбирате излишната влага и да намалите бактериите и миризмите.\nДобавете почвата за саксийни растения\nЗа среда за засаждане изберете лека, хумусно – почвена смес за саксия. Добавете достатъчно почва, за да покриете корените на растенията.\nЗакрепете растенията, когато ги засадите, точно както бихте направили в градинското легло и поливайте терариума си много леко след засаждането. Затворете го и наблюдавайте как биосферата се задейства в действие.\nНека тези творчески сокове текат при проектирането на терариума ви. Смесете текстури, добавете малки камъчета/предлагат се в най – разнообразни цветове/, създайте вашата история, добавяйки фигурки, които да ви напомнят за любим момент. Помислете за цвят, помислете за баланса и разгърнете своя вътрешен ландшафт архитект.\nНамерете правилното място.\nПоставете терариума си на непряка светлина. От вас зависят климатичните условия в него, вие сте твореца. Директното слънце може да „свари“ вашият малък свят.\nПремахнете незабавно всички мъртви или увехнали листа, за да поддържате екосистемата си здрава.\nПолучавайте малко свеж въздух.\nНа всеки 12 – 15 или повече дни давайте на терариума малко свеж въздух. Отворете капака за половин ден, след което го затворете отново. Ако след затваряне не се появи конденз, добавете много малко количество вода. Вече си имате собствена био система!\nЗабавно е, креативно е и може да промени вашия свят.


26.01.2012 15:02 - Антикомунизъма-афрозодиак за "невдигналите самолета"\nИма група хора които дори и за еректилните/не могат да го вдигнат/ си пробелми обвиняват комунистите респективно социалистите. Кято се почне от Сен Симон и Кампанела, та до днешния шеф на европейските социалисти-Станишев. Няма значение, ...\nПрочетен: 78659\tКоментари: 238\tГласове: 6\nПоследна промяна: 26.01.2012 17:14\n25.01.2012 01:22 - "Отбор на народа" или блудница на всяка власт\nПравилно сте разбрали, става въпрос за ПФК "Левски"1914-нееднократен шампион на страната, но абсолютен такъв по свалки със силните на деня. Трябва си наистина можене, за да можеш в кратък период от време да те хване обектива на репортера...\nПрочетен: 2372\tКоментари: 2\tГласове: -1\nПоследна промяна: 25.01.2012 11:09\n19.01.2012 11:04 - " Мерцедес взе Че за лице"\nАвтогигантът "Мерцедес-Бенц" заложи на лицето на аржентинския революционер Ернесто "Че" Гевара в рекламната си стратегия. Обликът на на съратника на Фидел Кастро блеснал преди седмица на изложение в Лас Вегас, съобщи португалския вестник...\nПрочетен: 1355\tКоментари: 4\tГласове: 2\n17.01.2012 14:36 - Размисили на един хуйвейбин\nДосега знаех че съм онанист/случвало се е/, цървул/и опинец съм слагал/, че баща ми е Ленин/бащата никога не е сигурен/, а майка ми Роза Люксембург/готина кака/. Новото което научих за себе си е , че съм и хуйвуейбин или по точно съм на ...\nПрочетен: 6817\tКоментари: 27\tГласове: 12\n13.01.2012 19:28 - Гавра над трупа на дете...\nГафовете в изказа на премиера са много и известни. Някои са лапсус, други не до там премерени думи, трети са си простотия от най чист вид.Това което сътвори обаче над трупа на /убито от изверги/ клето момиче в сряда минава всякакви грани...\nПрочетен: 1085\tКоментари: 4\tГласове: 4\n03.01.2012 13:26 - Склерозира ли Борисов или само си лъже?\nОт три години премиерът ни се държи като току що завърнал се на Земята астронафт и на когото жребият/житейският/ е отредил да изчисти Авгиевите обори. Та той три години вече как ни обяснява, какво лошо наследство му е оставено и какво е ...\nПрочетен: 1952\tКоментари: 5\tГласове: 8\n03.01.2012 00:24 - Братя\nИса въобще не даде вид, че го позна. Безстрастно прочете присъдата, гледайки с безразличие потрошения от побоища Володя , довлечен в шатрата на импровизирания от чеченците съд. Топлите някога очи на чеченеца сега гледаха встрани от...


Пакет документи паникьоса US посолство във Ватикана - Свят | Vesti.bg\nПакет документи паникьоса US посолство във Ватикана\nПоредният подозрителен пакет, открит в посолството, съдържал само дипломатически документи\n29 декември 2010, 21:47\nНа 23 декември в интервал от няколко часа пакети бомби избухнаха в посолствата на Швейцария и Чили в центъра на Рим\nПодозрителен пакет е бил открит днес в посолството на Съединените щати във Ватикана, предаде Ройтерс, като се позова на италианската полиция.\nНа място са били изпратени сапьори.\nВпоследствие обаче се оказало, че тревогата е фалшива.\n"Става въпрос за фалшива заплаха. Пакетът съдържаше само дипломатически документи", съобщи говорител на полицията в Рим.\nПреди броени дни италианската анархистка групировка "Неформална анархистка федерация" пое отговорност за избухването на два колета с бомби до посолствата на Швейцария и Чили в италианската столица на 23 декември.\nПри всяко от двете нападения бе ранен по един служител на съответното дипломатическо представителство.\nСъединените щати затегнаха мерките за сигурност в своите посолства след инцидентите бомби в Рим.\nПрез последната седмица съмнителни пакети бяха открити в над 10 посолства в града, включително в българското. Само колет, изпратен до гръцката мисия, съдържаше експлозив, който обаче беше обезвреден на време.\nИталианската полиция предполага, че анархистите, поели отговорност за нападенията, изпращат бомби само на страните, които водят открита политика на борба срещу анархистките групировки.\nДипломатическото представителство на САЩ във Ватикана се намира в различна част на града от далеч по-голямото посолство на страната в Италия. Вчера полицията получи сигнал за потенциално опасен пакет и в посолството на Финландия във Ватикана, но и това беше фалшива тревога.\nпакети бомби Рим посолства\nОткриха съмнителен пакет до посолството ни в Рим\nПодозрителни пакети из цял Рим\nПовишена тревога в Рим покрай празниците


Кулинарни идеи с яйца | Gotvach.bg\n»Кулинарни идеи с яйца\nС яйца можете да приготвите много интересни и вкусни ястия, салати и предястия. Благодарение на яйцата те са хранителни и ще се харесат на всеки ваш гост.\nНеобходими продукти: 700 грама аспержи, 500 грама зелен фасул, 3 яйца, 1 чаена лъжичка горчица, 2 супени лъжици оцет, 4 супени лъжици зехтин, сока на един лимон, сол, черен пипер.\nНачин на приготвяне: Аспержите се почистват и се нарязват на парченца по 5 сантиметра. Слагат се в голяма тенджера, заливат се с вряща вода, добавя се лимоновият сок, посоляват се и се варят 5 минути.\nОставят се за още 15 минути на изключен котлон. Зеленият фасул се нарязва на парченца от по 5 сантиметра и се сварява за десетина минути, след което се отцежда в гевгир. Яйцата се сваряват за 7 минути. Заливат се със студена вода, обелват се и се разрязват на осем части.\nСмесват се в купа за салата аспержите, фасулът и нарязаните яйца. В малка купичка се смесват зехтинът с оцета и горчицата, добавя се малко от водата, в която са се варили аспержите. Добавя се сол и черен пипер и с този дресинг се залива всичко.\nСалатата от пъдпъдъчи яйца и скариди е изискано начало на вкусна вечеря.\nНеобходими продукти: 1 лимон, 300 грама чери домати, 1 зелена салата, 10 яйца от пъдпъдък, 3 скилидки чесън, 300 грама сварени и обелени скариди, сол и черен пипер, 3 супени лъжици зехтин.\nНачин на приготвяне: В зехтина се запържва нарязания чесън, след това се добавят скаридите и черният пипер. Всичко се пържи 1 минута. Сваля се от огъня и се охлажда.\nНарязва се салатата на едри парчета, доматите и сварените яйца се разрязват на половинки. Всичко се смесва със скаридите с чесъна. Изтисква се сокът на 1 лимон, подправя се с малко зехтин, сол и черен пипер на вкус.\nЯйцата в сос от червено вино ще изненадат приятно гостите ви.\nНеобходими продукти: 300 милилитра червено сухо вино, 1 супена лъжица сол, 1 морков, 1 глава лук, 4 зърна черен пипер, 3 картофа, 10 печурки, 2 чаени лъжички брашно, 2 супени лъжици масло, 2 супени лъжици олио, 3 супени лъжици оцет, 1 скилидка чесън, 100 грама тънко нарязан бекон, 4 яйца, 4 филии бял хляб.\nНачин на приготвяне: Лукът, морковът и чесънът се нарязват на парченца. Виното се смесва със 100 милилитра вода и се кипва. Добавят се нарязаните зеленчуци и черният пипер на зърна.\nВри на силен огън, докато не се изпари течността наполовина. След това всичко се прецежда през сито, но виното не се изхвърля. Картофите се обелват и се нарязват на едри парчета. Гъбите се измиват. Беконът се нарязва на парченца от по 4 сантиметра.\nВ олиото се запържва беконът в масло, отцежда се от мазнината върху хартия. В тигана се слагат картофите и се пържат на среден огън около 6 минути. Добавят се гъбите и всичко се готви още 10 минути. В тигана се връща беконът, долива се от винения сос, похлупва се с капак и се сваля от огъня.\nМаслото се намачква с вилица и се смесва с брашното, добавя се към винения сос. Всичко се слага на бавен огън и се кипва. Добавя се сол и се сваля от огъня.\nФилийките се запържват от двете страни до златисто. В плитка тенджерка се кипва вода с оцет и се посолява обилно. Водата трябва леко да кипи и яйцата едно по едно се слагат в тенджерата.\nВарят се по 4 минути и се вадят с решетъчна лъжица. Всяко яйце се слага върху филийка и се полива с винения сос. Сервира се с картофите и гъбите.